Document ID: /roh_data/filtered/fineweb-2-filterrobots_roh.jsonl.gz/63612

La concurrenza tranter ils stadis è gronda. Tgi è pli svelt? Ins po sa dumandar sch'i dat insatge da gudagnar. Plitost betg, il premi per l'emprim pajais ch'ha finì da vaccinar è sulettamain ch'el sto spetgar enfin ch'ils auters pajais han medemamain finì. Pir lura èsi puspè pussibel da viver sco avant la pandemia.
Concurrenza aifer la Svizra
Il pli bel exempel da concurrenza è forsa quel tranter ils chantuns svizzers. Sche Basilea ha finì da vaccinar ed il chantun Argovia betg, vegn il cunfin tranter quels chantuns lura serrà? Sa chapescha betg. Pia na fa la concurrenza nagin senn – quai vala per ils chantuns e per las naziuns. Quai è la quintessenza da questa glossa.